ET Euroopa Liidu Teataja C 91/9

Teatis, mis käsitleb Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide) impordi suhtes kehtestatud lõplikke dumpinguvastaseid tollimakse ning lõplikke tasakaalustavaid tollimakse, mis kehtivad Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide) importimise suhtes: hinnakohustusega seotud äriühingu nime muutmine

(2016/C 91/07)

Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide) impordi suhtes kohaldatakse nõukogu rakendusmäärusega (EL) nr 1238/2013 (1) kehtestatud lõplikku dumpinguvastast tollimäära ning nõukogu rakendusmäärusega (EL) nr 1239/2013 (2) kehtestatud lõplikku tasakaalustavat tollimaksumäära.

Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide) importi käsitleva dumpingu- ja subsiidiumidevastaste menetluste raames pakutud hinnakohustuse kiitis komisjon heaks rakendusotsusega 2013/707/EL (3).

Years Solar Co. Ltd, TARICi (Euroopa Liidu integreeritud tariifistik) lisakood B898, mille suhtes kohaldatakse rakendusmääruse (EL) nr 1238/2013 alusel 41,3-protsendilist individuaalset dumpinguvastast tollimaksumäära ning rakendusmääruse (EL) nr 1239/2013 alusel 6,4-protsendilist individuaalset tasakaalustavat tollimaksumäära, teatas komisjonile oma nime muutumisest; uueks nimeks on nüüd LERRI Solar Technology (Zhejiang) Co. Ltd.

Kõnealune äriühing palus komisjonil kinnitada, et nimemuutus ei mõjuta tema õigust individuaalsetele tollimaksumääradele, mida kõnealuse äriühingu suhtes kohaldati eelmise nime Years Solar Co. Ltd. all.

Komisjon on esitatud teabe läbi vaadanud ja jõudnud järeldusele, et nimemuutus ei mõjuta mingil moel rakendusotsuse 2013/707/EL järeldusi.

Seetõttu tuleb viidet rakendusotsuse 2013/707/EL lisas äriühingule:

Years Solar Co. Ltd B898

lugeda viitena äriühingule:

LERRI Solar Technology (Zhejiang) Co. Ltd B898

TARICi lisakoodi B898, mis oli varem määratud äriühingule Years Solar Co. Ltd, kohaldatakse ka äriühingu LERRI Solar Technology (Zhejiang) Co. Ltd. suhtes.

(1) Nõukogu 2. detsembri 2013. aasta rakendusmäärus (EL) nr 1238/2013, millega kehtestatakse lõplikud dumpinguvastased meetmed Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide) impordi suhtes ning nõutakse lõplikult sisse nimetatud impordi suhtes kehtestatud ajutine tollimaks (ELT L 325, 5.12.2013, lk 1).

(2) Nõukogu 2. detsembri 2013. aasta rakendusmäärus (EL) nr 1239/2013, millega kehtestatakse Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide) impordi suhtes lõplik tasakaalustav tollimaks (ELT L 325, 5.12.2013, lk 66).

(3) Komisjoni 4. detsembri 2013. aasta rakendusotsus 2013/707/EL, millega kinnitatakse pakutud hinnakohustus, mis on seotud Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide) importi käsitlevate dumpingu- ja subsiidiumivastaste menetlustega, lõplike meetmete kohaldamise ajaks (ELT L 325, 5.12.2013, lk 214).